2022ko Munduko Futbol Txapelketa

2022ko Munduko Futbol Txapelketa 2022ko azaroaren 21etik abenduaren 18ra Qatarreko hainbat hiritan ospatuko den 22. Munduko Futbol Txapelketa da.

Arabiar munduan antolatutako lehen txapelketa izango da, eta baita gehiengo musulmana daukan herrialde batean eratutako lehen aldia ere. Hego Koreak eta Japoniak elkarrekin paratu zuten 2002ko Munduko Futbol Txapelketaren ondoren, Asian egingo den lehenengo txapelketa izango da.

Lehendabiziko aldiz, txapelketako partiduak ez dira maiatz, ekain edo uztailean jokatuko: Qatarren uda sasoiko tenperatura altuegiak direla eta, azaroan eta abenduan jokatuko da. 64 partida jokatuko dira bost hiritako 8 estadiotan.

32 futbol selekziok hartuko dute parte, horietatik 31 sailkapen txapelketen bidez eta Qatarreko futbol selekzio nazionala zuzenean, antolatzaile gisa. Finala abenduaren 18an jokatuko da Lusaileko Lusail Iconic Stadium-en.

Egoitzaren aukeraketa 
2018 eta 2022ko Munduko Futbol Txapelketarako aukeraketa prozesua 2009ko urtarrilean itxi zen, eta elkarte nazionalek otsailaren 2ra arte izan zuten epea aurkezteko. Hasiera batean, bederatzi herrialdek aurkeztu zuten egoitza izateko proposamena, baina Mexiko lehenengo aukeraketatik irten zen, eta Indonesia ere kaleratu zuten, ez baitzuen aurkeztu gutunik bere proposamena babesteko. Aukeraketa prozesuan, UEFAko kide ziren herrialdeek 2022ko aukeraketarako prozesua utzi zuten 2018koaren alde, eta 2022rako bost proposamen aurkeztu ziren: Ameriketako Estatu Batuak, Australia, Hego Korea, Japonia, eta Qatar.

FIFAko Batzorde Exekutiboko hogeita bi kideek 2010eko abenduaren 2an bozketa egin zuten Zurichen. Qatarrek irabazi zuen laugarren botazio errondan. Estatu Batuen proposamena izan zen bigarrena. Hego Korea, Japonia eta Australia kanpoan geratu ziren aurreko bozketa errondetan..

Emaitzak honakoak izan ziren:

Txapelketa Qatarren ospatzeko erabakiak kritika ugari jaso zituen, eta hedabide askok FIFAren ustelkeriaren itzala salatu zuten, FIFAk barne-ikerketa bat zabaldu zuelarik.

FIFAk txapelketa ospatzeko aukeratu duen herrialde txikiena da Qatar hedaduraz, 1954ko Munduko Futbol Txapelketa jaso zuen Suitza baina hiru aldiz txikiagoa.

Babesletza 
 Adidas
 Anheuser-Busch InBev
 BYJU'S
 Crypto.com
 Coca-Cola
 Hyundai Motor Company
 Hisense
 Kia Motors
 McDonald's Corporation
 Mengniu Dairy
 TikTok
 Qatar Airways
 QatarEnergy
 Visa Inc.
 Vivo Smartphone
 Wanda Group

Babesle Globala 
 FIFA.com
 FIFA Living Football

Egoitzak eta estadioak

Talde fasea

A taldea

B taldea

C taldea

D taldea

E taldea

F taldea

G taldea

H taldea

Erreferentziak

Kanpo estekak 
 Munduko Futbol Txapelketaren webgunea

2022ko Munduko Futbol Txapelketa
Munduko Futbol Txapelketak